บทความนี้เกี่ยวกับวิดีโอเกมเทอร์โบกราฟซ์-16 ค.ศ. 1989 สำหรับวิดีโอเกม ค.ศ. 1995 ดูที่ ดันเจียนเอกซ์พลอเรอร์ (วิดีโอเกม ค.ศ. 1995)

***ดันเจียนเอกซ์พลอเรอร์*** (อังกฤษ: *Dungeon Explorer*) เป็นวิดีโอเกมแอ็กชันเล่นตามบทบาทที่พัฒนาโดยบริษัทแอตลัส และเผยแพร่ครั้งแรกโดยบริษัทฮัดสันซอฟต์สำหรับเทอร์โบกราฟซ์-16 ในประเทศญี่ปุ่นเมื่อวันที่ 4 มีนาคม ค.ศ. 1989 และต่อมาในทวีปอเมริกาเหนือโดยเอ็นอีซีภายในวันที่ 15 พฤศจิกายนของปีเดียวกัน ซึ่งภาคแรกในแฟรนไชส์ เกมนี้มีฉากในดินแดนแห่งออดดีเซียที่ถูกรุกรานโดยเผ่าพันธุ์เอเลียน ซึ่งผู้เล่นจะสวมบทบาทเป็นหนึ่งในตัวละครหลักแปดตัวที่ได้รับการมอบหมายให้กู้ศิลาโอรา เพื่อสังหารราชาเอเลียนที่ชื่อนาตัส เกมนี้ร่วมกำกับโดยคาซูโตชิ อูเอดะ และโยซูเกะ นีโนะ ซึ่งได้รับการสร้างขึ้นโดยทีมงานส่วนใหญ่ที่ทำงานในหลายโครงการ เช่น ผลงานต่อมาในซีรีส์*เมกามิเทนเซย์* แม้ว่าจะเปิดตัวครั้งแรกสำหรับเทอร์โบกราฟซ์-16 แต่ในภายหลังก็มีการเปิดตัวอีกครั้งผ่านบริการดาวน์โหลดสำหรับเครื่องเล่นต่าง ๆ

*ดันเจียนเอกซ์พลอเรอร์*ได้รับการต้อนรับในเชิงบวกจากนักวิจารณ์ในช่วงเปิดตัวครั้งแรก และถือเป็นเกมที่บุกเบิกในประเภทแอ็กชันเล่นตามบทบาทเนื่องจากรูปแบบการเล่นแบบหลายผู้เล่นร่วมมือกันสำหรับผู้เล่นสูงสุดห้าคน แต่หลังจากนั้นก็ได้รับการตอบสนองที่หลากหลายมากขึ้นจากเหล่านักวิจารณ์ในช่วงไม่กี่ปีที่ผ่านมา ซึ่งตามมาด้วยสี่ภาค ได้แก่ *ดันเจียนเอกซ์พลอเรอร์ II* (ค.ศ. 1993), *ดันเจียนเอกซ์พลอเรอร์* สำหรับเซกา ซีดี และ*คริสตัลบีนส์ฟอร์มดันเจียนเอกซ์พลอเรอร์* (ค.ศ. 1995) ตลอดจน*ดันเจียนเอกซ์พลอเรอร์: วอริเออส์ออฟเอนเชียนอาตส์* (ค.ศ. 2007)

รูปแบบการเล่น
-------------

ภาพหน้าจอรูปแบบการเล่น
*ดันเจียนเอกซ์พลอเรอร์*เป็นเกมแอ็กชันเล่นตามบทบาทที่มีองค์ประกอบแนวตะลุยดันเจียนรวมถึงสับและเฉือนมุมมองจากบนลงล่าง ซึ่งชวนให้นึกถึงเกม*กอนต์เล็ต* โดยผู้เล่นสวมบทบาทเป็นหนึ่งในตัวละครหลักแปดตัวที่ได้รับมอบหมายให้กู้ศิลาโอราเพื่อสังหารราชาเอเลียนที่ชื่อนาตัส และคืนความสงบสุขให้แก่ดินแดนแห่งออดดีเซีย ตัวละครแต่ละตัวจะสังกัดอยู่ในคลาสหนึ่ง (ได้แก่ นักรบ, โจร, พ่อมด, แม่มด, บิชอป, เอลฟ์, นักดนตรี หรือภูตแคระ) รวมถึงความสามารถของพวกเขาจะแตกต่างกันไปในด้านเวทมนตร์ขาวและดำ ตลอดจนสถิติ ตัวอย่างเช่น โพชันสีขาวของบิชอปจะรักษาพันธมิตรที่อยู่ใกล้ ๆ ในขณะที่โพชันสีดำของนักดนตรีมีความสามารถในการแปรผันดนตรี ส่วนคลาสพิเศษ อย่างเจ้าหญิง และฤๅษี ยังสามารถปลดล็อกผ่านรหัสผ่านเมื่อเกมดำเนินไป

ผู้เล่นสำรวจเมืองหรืออาณาจักรเพื่อค้นหาดันเจียนซึ่งเป็นที่ตั้งของบอสที่ต้องกำจัดเพื่อความรุดหน้า และบอสแต่ละตัวจะทิ้งคริสตัลไว้หลังจากที่พวกมันพ่ายแพ้ ซึ่งหมุนเวียนผ่านสี่สี และสอดคล้องกับสถิติของตัวละคร (การโจมตี, ความแข็งแกร่ง, ความคล่องตัว และสติปัญญา) ผู้เล่นยังสามารถเพิ่มสถิติได้ด้วยการกำจัดศัตรู หรือค้นหาอุปกรณ์เสริมผ่านแผนที่ เกมนี้รองรับผู้เล่นได้สูงสุดห้าคนพร้อมกัน แต่จะมีการแบ่งปันชีวิตระหว่างผู้เล่น และจะเกมโอเวอร์เมื่อพวกเขาแพ้ ส่วนระบบรหัสผ่านยังได้ใช้เพื่อรักษาความคืบหน้าของผู้เล่นแต่ละคน

เรื่องย่อ
---------

*ดันเจียนเอกซ์พลอเรอร์*มุ่งเน้นไปที่การแสวงหาวีรบุรุษหลายคนเพื่อค้นหาศิลาโอราสำหรับราชาแห่งออดดีเซีย เมื่อเผ่าพันธุ์เอเลียนที่ตอนนี้ปกครองดินแดนได้บุกเข้ามา พระราชาได้ซ่อนศิลาไว้ลึกลงไปในดันเจียนเพื่อให้มันปลอดภัย อย่างไรก็ตาม ตอนนี้พระราชาต้องการให้ผู้เล่นกู้ศิลาซึ่งสามารถนำชีวิต, แสงสว่าง และความสุข มาสังหารราชาเอเลียนที่ชื่อนาตัส เหล่าวีรบุรุษก้าวผ่านดันเจียนที่แตกต่างกัน, ต่อสู้กับสัตว์ร้ายที่น่ากลัว และในที่สุดก็เอาศิลาโอรากลับคืนมา เมื่อถวายแด่ราชา ซึ่งตอนหลังเผยให้เห็นว่าตัวเองเป็นนาตัสและขโมยศิลาไป ส่วนองครักษ์ชื่อยูดาสก็ได้หักหลังต่อเหล่าวีรบุรุษเช่นกัน แต่ถูกสยบโดยพวกเขา จากนั้น เหล่านักผจญภัยก็ไล่ล่าและเผชิญหน้ากับนาตัส โดยได้สังหารมันและเอาศิลาโอรากลับคืนมา ซึ่งนำไปสู่ช่วงเวลาแห่งความสงบสุข

การพัฒนาและการตลาด
------------------

*ดันเจียนเอกซ์พลอเรอร์*ได้รับการสร้างขึ้นโดยทีมงานส่วนใหญ่ที่ทำงานในหลายโครงการ เช่น ผลงานต่อมาในซีรีส์*เมกามิเทนเซย์* โดยมีคาซูโตชิ "บู" อูเอดะ และโยซูเกะ "ฮอตไรซ์" นีโนะ ทำหน้าที่เป็นผู้กำกับ ส่วนทากาชิ "ฮิเอมอน" ฮาเซงาวะ และอูนิ "อู" อาราโตะ ทำหน้าที่เป็นโปรแกรมเมอร์ ในขณะที่ศิลปินอย่างฮิเดยูกิ "ทอนนี" โยโกยามะ, ฮิโรชิ "บลาโด" สึจิ และโยชิอากิ "สติง" คิตามูระ รับหน้าที่ดูแลพิกเซลอาร์ต ด้านซาวด์แทร็กแต่งโดยสึกาซะ "โดซังโกะ แมคโค" มาซูโกะ ส่วนคนอื่น ๆ ยังได้ร่วมมือในการพัฒนาเกมนี้ โดยทาดายูกิ คาวาดะ ผู้เป็นนักออกแบบ*สตาร์พาโรเจอร์* ได้มีส่วนเกี่ยวข้องกับโครงการนี้ในฐานะงานแรกของเขาในอุตสาหกรรมวิดีโอเกม โดยดูแลด้านกราฟิกและความสมดุลของเกม

*ดันเจียนเอกซ์พลอเรอร์*ได้รับการเปิดตัวครั้งแรกสำหรับเทอร์โบกราฟซ์-16 ในประเทศญี่ปุ่นโดยฮัดสันซอฟต์เมื่อวันที่ 4 มีนาคม ค.ศ. 1989 และต่อมาในทวีปอเมริกาเหนือโดยเอ็นอีซี เมื่อวันที่ 15 พฤศจิกายนของปีเดียวกัน เกมดังกล่าวได้รับการเผยแพร่อีกครั้งสำหรับเวอร์ชวลคอนโซลของวีในทวีปยุโรปเมื่อวันที่ 8 ธันวาคม ค.ศ. 2006 และในทวีปอเมริกาเหนือเมื่อวันที่ 8 มกราคม ค.ศ. 2007 เวอร์ชันวีสามารถเล่นได้กับผู้เล่น 5 คน โดยมีอย่างน้อยหนึ่งคนที่ใช้คอนโทรลเลอร์เกมคิวบ์ รวมถึงเกมนี้ได้รับการเผยแพร่อีกครั้งในเพลย์สเตชัน เน็ตเวิร์ก ของประเทศญี่ปุ่นและทวีปอเมริกาเหนือเช่นกัน

การตอบรับ
---------

| การตอบรับร่วมสมัย |
| --- |
|  |

นิตยสาร*ดรากอน*ได้ให้คะแนนเกมดังกล่าวที่ 5 ดาว จากคะแนนเต็ม 5 ดาว

### การวิจารณ์ย้อนหลัง

| การประเมินย้อนหลัง |
| --- |
|  |

*ดันเจียนเอกซ์พลอเรอร์*ได้รับการตอบรับที่หลากหลายจากผู้วิจารณ์ตั้งแต่เปิดตัวใหม่บนแพลตฟอร์มดิจิทัล

สิ่งสืบทอด
----------

ภาคต่ออย่าง*ดันเจียนเอกซ์พลอเรอร์ II* ได้รับการเปิดตัวในภายหลังสำหรับคอนโซลเทอร์โบกราฟซ์-ซีดี ใน ค.ศ. 1993 พอร์ตที่ได้รับการดัดแปลงขนานใหญ่ของ*ดันเจียนเอกซ์พลอเรอร์ II* ได้รับการสร้างขึ้นสำหรับซูเปอร์แฟมิคอม ซึ่งมีชื่อว่า*คริสตัลบีนส์ฟรอมดันเจียนเอกซ์พลอเรอร์* และวางจำหน่ายในประเทศญี่ปุ่นเมื่อ ค.ศ. 1995 นอกจากนี้ ยังมีเกมเซกา ซีดี ซึ่งใช้ชื่อ*ดันเจียนเอกซ์พลอเรอร์* โดยเกี่ยวข้องกับซีรีส์ แต่ไม่ใช่พอร์ตของเกมก่อนหน้าใด ๆ และแตกต่างจากตัวอื่นมาก *ดันเจียนเอกซ์พลอเรอร์*สำหรับเซกา ซีดี ได้รับการพัฒนาโดยบริษัทเวสโตน ซึ่งมีลักษณะใกล้เคียงกับ*กอนต์เล็ต*มากกว่าเกมอื่น ๆ ในซีรีส์ โดยอาวุธและชุดเกราะสามารถซื้อได้ด้วยทองคำที่พบในดันเจียน

ใน ค.ศ. 2007 เกมที่เกี่ยวข้องสองเกม ซึ่งแตกต่างจากเกมภาคแรกอีกครั้ง ได้รับการเผยแพร่เพื่อให้ตรงกับการเปิดตัว*ดันเจียนเอกซ์พลอเรอร์*ภาคแรกในเวอร์ชวลคอนโซลของเครื่องเล่นวี ทั้ง*ดันเจียนเอกซ์พลอเรอร์: เมยากุโนะโทบิระ* และ*ดันเจียนเอกซ์พลอเรอร์: จาชินโนะเรียวอิกิ* ได้รับการเปิดตัวสำหรับเพลย์สเตชัน พอร์เทเบิล และนินเท็นโด ดีเอส ตามลำดับในวันที่ 15 พฤศจิกายน ค.ศ. 2007 เกมทั้งสองมีการแปลเป็นภาษาท้องถิ่น แต่เปิดตัวเป็น*ดันเจียนเอกซ์พลอเรอร์: วอริเออส์ออฟเอนเชียนอาตส์*

หมายเหตุ
--------

1. ↑  ダンジョン エクスプローラー, **Danjon Ekusupurōrā**

อ้างอิง
-------

1. ↑  Aihoshi, Richard (8 มกราคม 2008). "Dungeon Explorer: Warriors of Ancient Arts Interview - Hudson tells us about bringing back a classic property with two different versions for the PSP and DS platforms". *RPG Vault*. IGN. คลังข้อมูลเก่าเก็บจากแหล่งเดิมเมื่อ 6 ธันวาคม 2008. สืบค้นเมื่อ 13 กุมภาพันธ์ 2020.
2. 1 2 3 4 5 6 7  *Dungeon Explorer* manual (TurboGrafx-16, US)
3. 1 2 3 4  "Dungeon Explorer". *TurboForce*. No. 1. Sendai Publishing. June 1992. pp. 16–17.
4. 1 2 3 4 5 6 7 8  Kalata, Kurt (December 13, 2009). "Dungeon Explorer". Hardcore Gaming 101. เก็บจากแหล่งเดิมเมื่อ May 30, 2019. สืบค้นเมื่อ 2020-02-13.
5. 1 2 3 4  Atlus (1989). *Dungeon Explorer* (TurboGrafx-16). NEC. Level/area: Staff.
6. ↑  "ゲームデザ イナー大全集". *Famitsu* (ภาษาญี่ปุ่น). No. 151. ASCII Corporation. November 8, 1991. pp. 85–100. (Translation by Shmuplations. เก็บถาวร 2020-05-20 ที่ เวย์แบ็กแมชชีน).
7. 1 2  Harris, Steve; Semrad, Ed; Nauert, Donn; Stockhausen, Jim (November 1989). "Review Crew - Dungeon Explorer". *Electronic Gaming Monthly*. No. 4. Sendai Publishing. p. 12.
8. 1 2  "NEW GAMES CROSS REVIEW: ダンジョンエクスプローラー (PCエンジン)". *Famitsu* (ภาษาญี่ปุ่น). No. 69. ASCII Corporation. March 3, 1989. p. 14.
9. ↑  Weiss, Brett Alan (8 มกราคม 2007). "Dungeon Explorer [Virtual Console] - Overview". *AllGame*. All Media Network. เก็บจากแหล่งเดิมเมื่อ 14 พฤศจิกายน 2014. สืบค้นเมื่อ 13 กุมภาพันธ์ 2020.
10. ↑  Weiss, Brett Alan (3 มิถุนายน 2011). "Dungeon Explorer [PlayStation Network] - Overview". *AllGame*. All Media Network. เก็บจากแหล่งเดิมเมื่อ 14 พฤศจิกายน 2014. สืบค้นเมื่อ 13 กุมภาพันธ์ 2020.
11. ↑  Rignall, Julian (June 1989). "PC Engine - Mean Machines: Dungeon Explorer". *Computer and Video Games*. No. 92. Future Publishing. pp. 90–91. เก็บจากแหล่งเดิมเมื่อ 2016-04-03. สืบค้นเมื่อ 2020-02-13.
12. 1 2  Lesser, Hartley; Lesser, Patricia; Lesser, Kirk (November 1990). "The Role of Computers - Reviews - Dungeon Explorer" (PDF). *Dragon*. No. 163. TSR, Inc. p. 49. เก็บ (PDF)จากแหล่งเดิมเมื่อ 2016-03-22. สืบค้นเมื่อ 2020-02-13.
13. ↑  Rignall, Julian (July 1989). "Screen Test - Dungeon Explorer: PC Engine out-Gauntlets Gauntlet". *ACE*. No. 22. EMAP. p. 56. เก็บจากแหล่งเดิมเมื่อ 2016-03-26. สืบค้นเมื่อ 2020-02-13.
14. ↑  "ダンジョンエクスプローラー". *Marukatsu PC Engine* (ภาษาญี่ปุ่น). Kadokawa Shoten.
15. ↑  "PC Engine All Catalog '93 10月号特別付録 - ダンジョンエクスプローラー". *PC Engine Fan* (ภาษาญี่ปุ่น). Vol. 6 no. 10. Tokuma Shoten. October 1, 1993. p. 43.
16. ↑  Hengst, Michael (August 1989). "Videospiele-Tests: Dungeon Explorer". *Power Play* (ภาษาเยอรมัน). No. 17. Future Verlag. p. 60.
17. ↑  Nauert, Donn (February–March 1991). "TurboPlay Rates the Games - Dungeon Explorer". *TurboPlay*. No. 5. L.F.P. Inc. p. 26.
18. ↑  "TurboPlay Rates the Games - Volume 2: Dungeon Explorer". *TurboPlay*. No. 11. L.F.P. Inc. February–March 1992. p. 27.
19. ↑  Reed, Kristan (January 24, 2007). "Virtual Console: TurboGrafx-16 - PC-Ingenuity?". *Eurogamer*. Gamer Network. เก็บจากแหล่งเดิมเมื่อ July 14, 2019. สืบค้นเมื่อ 2020-02-13.
20. ↑  Bohn-Elias, Alexander (February 1, 2007). "Retro auf Raten - Wii Virtual Console – Teil 2: Mit Siebenmeilenstiefeln in Richtung 16Bit - TurboGrafx-16". *Eurogamer* (ภาษาเยอรมัน). Gamer Network. เก็บจากแหล่งเดิมเมื่อ March 7, 2016. สืบค้นเมื่อ 2020-02-13.
21. ↑  Mueller, Greg (10 เมษายน 2007). "Dungeon Explorer Review - Dungeon Explorer's rudimentary design and unforgiving difficulty make it a tedious and often frustrating game". *GameSpot*. CBS Interactive. เก็บจากแหล่งเดิมเมื่อ 13 กุมภาพันธ์ 2020. สืบค้นเมื่อ 13 กุมภาพันธ์ 2020.
22. ↑  Birnbaum, Mark (February 22, 2007). "Dungeon Explorer Review - Some short-lived, shoot 'em up fun". *IGN*. Ziff Davis. เก็บจากแหล่งเดิมเมื่อ April 14, 2019. สืบค้นเมื่อ 2020-02-13.
23. ↑  McFerran, Damien (December 8, 2006). "Dungeon Explorer Review (TG-16) - Dungeon Explorer is a multiplayer action/role-playing game where up to five players can play at the same time". *Nintendo Life*. Nlife Media. เก็บจากแหล่งเดิมเมื่อ April 22, 2019. สืบค้นเมื่อ 2020-02-13.
24. ↑  "ダンジョンエクスプローラーII (PCエンジン) - ファミ通.com". *Famitsu* (ภาษาญี่ปุ่น). Kadokawa Game Linkage. 2020. เก็บจากแหล่งเดิมเมื่อ 2019-07-08. สืบค้นเมื่อ 2020-08-08.
25. ↑  Lagan, Jack (September–October 1993). "Reviews (Duo/TG-16) - Dungeon Explorer II". *DuoWorld*. No. 2. Larry Flynt Publications. pp. 14–15.
26. ↑  Kalata, Kurt (December 17, 2008). "Crystal Beans From Dungeon Explorer". Hardcore Gaming 101. เก็บจากแหล่งเดิมเมื่อ 18 October 2019. สืบค้นเมื่อ 2020-08-08.
27. ↑  "News • Previews Internationales: Dungeon Explorer (Megadrive - Hudson)". *Joypad* (ภาษาฝรั่งเศส). No. 39. Yellow Media. February 1995. p. 39.
28. ↑  "Finals - Sega CD - Dungeon Explorer". *Next Generation*. No. 5. Imagine Media. May 1995. p. 95. เก็บจากแหล่งเดิมเมื่อ 2019-01-05. สืบค้นเมื่อ 2020-08-08.
29. ↑  Kalata, Kurt (17 December 2008). "Dungeon Explorer (DS)". Hardcore Gaming 101. เก็บจากแหล่งเดิมเมื่อ 20 October 2019. สืบค้นเมื่อ 2020-08-09.
30. ↑  Kalata, Kurt (18 December 2008). "Dungeon Explorer (PSP)". Hardcore Gaming 101. เก็บจากแหล่งเดิมเมื่อ 19 December 2019. สืบค้นเมื่อ 2020-08-09.

แหล่งข้อมูลอื่น
---------------

* *Dungeon Explorer* at GameFAQs
* *Dungeon Explorer* at Giant Bomb
* *Dungeon Explorer* at MobyGames

| * ด
* ค
* ก
*ดันเจียนเอกซ์พลอเรอร์* |
| --- |
| 
* *ดันเจียนเอกซ์พลอเรอร์* (ค.ศ. 1989)
* *II*
* *ดันเจียนเอกซ์พลอเรอร์* (ค.ศ. 1995)
* *วอริเออส์ออฟเอนเชียนอาตส์*

 |

สถานีย่อย:* flag ประเทศญี่ปุ่น
* วิดีโอเกม